ทองปิดบวก 8.4 ดอลล์
สัญญาทองคำตลาดนิวยอร์กปิดบวก 8.4 ดอลล์ จากคาดการณ์อีซีบีใช้แผนหนุนยูโรโซน
5 ก.ย. 2555

สัญญาทองคำตลาดนิวยอร์กปิดบวก 8.4 ดอลล์ จากคาดการณ์อีซีบีใช้แผนหนุนยูโรโซน
สัญญาทองคำตลาด COMEX (Commodity Exchange) ส่งมอบเดือนธ.ค.เพิ่มขึ้น 8.4 ดอลลาร์ หรือ 0.5% ปิดที่ 1,696 ดอลลาร์/ออนซ์ หลังจากเคลื่อนตัวในช่วง 1,687.60-1,701.60 ดอลลาร์
สัญญทองคำดีดตัวขึ้นเหนือระดับ 1,700 ดอลลาร์/ออนซ์ในระหว่างวัน เนื่องจากนักลงทุนคาดการณ์ว่าอีซีบีจะประกาศใช้โครงการซื้อพันธบัตรของประเทศยูโรโซนในการประชุมพรุ่งนี้ 
นายมาริโอ ดรากิ ประธานอีซีบีกล่าวต่อรัฐสภายุโรปว่า อีซีบียินดีซื้อพันธบัตรรัฐบาลอายุ 3 ปี เพื่อช่วยลดต้นทุนเงินกู้ในประเทศที่ประสบปัญหาทางการเงิน พร้อมระบุว่าการเข้าซื้อพันธบัตรของอีซีบี ซึ่งมีกำหนดไถ่ถอนนานถึงประมาณ 3 ปีนั้น จะไม่ละเมิดสนธิสัญญาของสหภาพยุโรป (อียู) ซึ่งห้ามไม่ให้อีซีบีช่วยเหลือประเทศสมาชิกด้วยการระดมทุน
นอกจากนี้ นักลงทุนคาดการณ์ว่าธนาคารกลางสหรัฐ (เฟด) หลังจากสหรัฐเปิดเผยข้อมูลเศรษฐกิจที่อ่อนแอ โดยล่าสุดสถาบันจัดการด้านอุปทานของสหรัฐ (ISM) เปิดเผยว่า ดัชนีภาคการผลิตเดือนส.ค.ร่วงลงมาอยู่ที่ระดับ 49.6 จุด จาก 49.8 จุดในเดือนก.ค. สวนทางกับที่นักวิเคราะห์คาดว่าจะอยู่ที่ระดับ 50 จุด โดยตัวเลขที่ต่ำกว่า 50 บ่งชี้ว่า กิจกรรมในภาคการผลิตยังคงอยู่ในภาวะหดตัวต่อเนื่องจากเดือนก่อนหน้า